ပွဲရှုသူဘွဲ့ သံချို

ပွဲရှုသူဘွဲ့ သံချို ကဗျာကို မောင်းထောင်းဦးကျော်လှ ရေးသားခဲ့သည်။ သံချို ကဗျာအမျိုးအစားဖြစ်သည်။ ပွဲရှုသူဘွဲ့ သံချို စန္ဒတောင်ဂီရိန္ဒာက ကိန္နရာကိန္နရီတို့၊ သိင်္ဂနီရွှေကိုခုတ်ပါတဲ့၊ ရွှေရုပ်သွင် အကြော့ဆုံးပေမို့၊ ပြုံးစိစိယဉ်ထက်ယဉ်။ ဘီးဆင်စွယ် စံပယ်သပ်ရယ်နှင့်၊ နှစ်ပတ်သျှိုကြော့ဆံထုံးငဲ့ပြင်၊ တော့ဆုံးဟန် မူယာနှင့်၊ သိုက်မြိုက်စွာ လိုက်လာရှုပေကြ၊ မိုးသူ့နတ်သွင်။ ရှုစားရန် သည်လိုတားရက်ကယ်နှင့်၊ ပျိုထွားကညာတို့၊ မြန်မကြာပြန်ကာသွားကြလျှင်၊ လမ်းကြားမှာမှောင်ခိုလို့၊ မောင်လူပျို ရွှေရောင်တွဲ့ရယ်က၊ နတ်ဟတ္ထေဗဒုံပြန်ခလှဲ့တော့၊ မဆိုသာ အိုဟာ − အလဲ့ရယ်နှင့်၊ အပျိုမှာ ငိုကာမဲ့ရလိမ့်၊ သွားတဲ့သူတိုင်း။ မှတ်ချက် ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။ ကိုးကား Category:မောင်းထောင်ဦးကျော်လှ၏ ကဗျာများ